CELEX: 62009TN0009
Language: lt
Date: 2009-01-15 00:00:00
Title: Byla T-9/09 P 2009 m. sausio 15 d. Luigi Marcuccio pateiktas apeliacinis skundas dėl 2008 m. lapkričio 4 d. Tarnautojų teismo sprendimo byloje F-133/06, Marcuccio prieš Komisiją

7.3.2009   
            
            
               LT
            
            
               Europos Sąjungos oficialusis leidinys
            
            
               C 55/46
            
         2009 m. sausio 15 d. Luigi Marcuccio pateiktas apeliacinis skundas dėl 2008 m. lapkričio 4 d. Tarnautojų teismo sprendimo byloje F-133/06, Marcuccio prieš Komisiją
   
   (Byla T-9/09 P)
   (2009/C 55/83)
   Proceso kalba: italų
   Šalys
   
      Apeliantas: Luigi Marcuccio (Trikazė, Italija), atstovaujamas advokato G. Cipressa
   
      Kita proceso šalis: Europos Bendrijų Komisija
   Apelianto reikalavimai
   
               —
            
            
               Bet kuriuo atveju:
               
                           A. 1.
                        
                        
                           panaikinti nedarant jokių išimčių ginčijamą nutartį;
                        
                     
                           A. 2.
                        
                        
                           pripažinti pirmojoje instancijoje pareikštą ieškinį priimtinu.
                        
                     
         
               —
            
            
               Pagrindinis reikalavimas:
               
                           B. 1.
                        
                        
                           patenkinti nedarant jokių išimčių visus ieškovo reikalavimus, kuriuos jis nurodė pirmojoje instancijoje pareikštame ieškinyje;
                        
                     
                           B. 2.
                        
                        
                           priteisti iš atsakovės visas ieškovės bylinėjimosi pirmojoje ir apeliacinėje instancijoje išlaidas.
                        
                     
         
               —
            
            
               Nepatenkinus pirmojo reikalavimo:
               
                           B. 3.
                        
                        
                           grąžinti bylą Tarnautojų teismui, kad šis kitos sudėties teismas priimtų byloje naują sprendimą.
                        
                     
         Apeliacinio skundo pagrindai ir pagrindiniai argumentai
   Šis apeliacinis skundas pateiktas dėl 2008 m. lapkričio 4 d. Tarnautojų teismo nutarties byloje Luigi Marcuccio prieš Komisiją.
   Grįsdamas savo reikalavimus ieškovas nurodo šiuos argumentus:
   
               a)
            
            
               Visiškas preliminaraus tyrimo neatlikimas ir sprendimo dėl pagrindinio ginčo klausimo nepriėmimas, nes ginčijamoje nutartyje neaptartas prašymas pripažinti Tarnautojų teisme užginčytą sprendimą neegzistuojančiu ex lege.
            
         
               b)
            
            
               Absoliuti ginčijamoje nutartyje nurodytų išvadų dėl prašymo priteisti iš Komisijos grąžinti ieškovo asmeninius daiktus, panaikinti ginčijamą sprendimą ir priteisti žalos atlyginimą nepriimtinumo bei priteisimo iš ieškovo padengti bylinėjimosi išlaidas motyvavimo stoka, be to, faktinių aplinkybių iškraipymas, visiškas preliminaraus tyrimo neatlikimas, prieštaravimų buvimas, nelogiškumas ir klaidingas bei neteisingas Bendrijos teisės ir teismų praktikos išaiškinimas bei taikymas.
            
         
               c)
            
            
               Proceso klaida, nes nebuvo laikomasi pareigos neatsižvelgti į atsiliepimą į ieškinį dėl to, kad atsakovė jį pateikė pavėluotai, taip pažeidžiant ieškovo interesus.
            
         
               d)
            
            
               Teisingo proceso taisyklių pažeidimas.